दुई महिनादेखि स्थगित कर्णाली प्रदेश सभा बैठक मंगलबार नयाँ भवनमा सुरु गरिएको थियो । पहिलो पटक कर्णाली प्रदेश सभाले आफ्नै भवनमा संसद बैठक बस्न थालेपछि साँसदहरु पनि निकै उत्साहित देखिन्थे । नयाँ संसद भवनको उद्घाटन गर्ने भन्दै मिठाइ खाएर हलभित्र प्रवेश गरेका साँसदहरुको झण्डै २० मिनेट हलभित्रको बसाइँ मौनधारण गरे जस्तै बन्यो । सभामुखले बैठकको कार्यसूचीबारे जानकारी गराउन लाग्दा समय मागेका प्रतिपक्ष सांसदको ५ मिनेटको भाषण पछि हलमा सन्नाटा छायो । सभामुखले प्रतिपक्षी सांसदलाई पटक पटक आसन ग्रहण गरी बैठक सञ्चालन गर्न आग्रह गर्दा पनि प्रतिपक्षहरु नबसे पछि १० मिनेटका लागि स्थगित गरिएको बैठक फेरी बस्न सकेन ।
